Mote con huesillo
Mote con huesillo on Tšiili traditsiooniline mittealkohoolne suvejook, mida valmistatakse nisust ja virsikutest ning müüakse sageli tänaval lettidelt või müügikärudelt. Joogi põhikomponent on kuivatatud virsikutest (huesillo) valmistatud magus selge siirup, mida tehakse suhkrust, veest ja kaneelist keetmise teel ning mis jahutatuna segatakse küpsetatud kooritud nisuga (mote). Siirup valmistatakse tavaliselt suhkruga, kuid seda võib teha ka meega.